Megváltoztatta a nevét az LMP: mostantól ki fogják fejezni a zöldpártjellegüket, ezért az LMP – Magyarország Zöld Pártja hivatalos elnevezést használják – jelentette be Schmuck Erzsébet, az egyik társelnök szombaton Budapesten, a párt kongresszusának szünetében tartott sajtótájékoztatón. Közölte, hogy a rövidített elnevezés Zöldek lesz.

Kerestük az LMP több prominensét,de ők Kendernay János társelnökhöz irányítottak, aki viszont kongresszusozik. Ezért inkább idézzük föl, hogy volt már több ilyen is a magyar politikatörténetben.

1995-ben az akkor még Fiatal Demokraták Szövetsége névre hallgató Fidesz keresztelte át magát Fidesz – Magyar Polgári Pártra, míg 2005-ben az SZDSZ egészítette ki hasonló módon a nevét, és onnantól hivatalosan Szabad Demokraták Szövetsége - Magyar Liberális Pártnak hívták. Igaz, sem a Fidesz, sem az SZDSZ változtatta meg a rövidítését polgárokra, illetve liberálisokra.